
                           РЕПУБЛИКА БЪЛГАРИЯ

 ИНСПЕКТОРАТ КЪМ ВИСШИЯ СЪДЕБЕН СЪВЕТ

 гр. София 1301, ул. „Георг Вашингтон” № 17, тел.факс 989 48 66

ДО

Г-Н КОНСТАНТИН ПЕНЧЕВ

ПРЕДСЕДАТЕЛ НА

ВЪРХОВНИЯ АДМИНИСТРАТИВЕН СЪД

С  И  Г  Н  А  Л

от   ИНСПЕКТОРАТ  към  ВСС 

на основание чл. 54, ал. I, т. 4 от ЗСВ

УВАЖАЕМИ ГОСПОДИН ПЕНЧЕВ,

Инспекторатът към Висшия съдебен съвет има правомощието, на основание чл. 54, ал. I, т. 4 от ЗСВ да сигнализира компетентните органи за отправяне на искане за приемане на тълкувателни решения или тълкувателни постановления, при констатирана противоречива съдебна практика, установена при осъществяване на дейността си по чл. 54, ал. I, т. 3 от ЗСВ.

Предвид Вашите правомощия по чл. 125 от ЗСВ, Ви сигнализираме за противоречива, нееднаква и неправилна съдебна практика по прилагането на  параграф 16, ал.1 от ПР на ЗУТ. 
При анализиране на мотивите на влезли в сила съдебни решения на Второ отделение на ВАС, констатирахме противоречива съдебна практика, която може да се раздели, в групи, както следва:

             I. В една част от съдебните решения се приема, че:

             1. Удостоверението по  параграф 16, ал.1 от ПР ЗУТ „има удостоверителна функция само в нотариалното производство по сделки за прехвърляне на строежа. Извън това производство то не представлява  официален документ и не обвързва както административните органи по устройството на територията, така и съда - чл.179,ал.1 от ГПК, във връзка чл.144 АПК. ” / решение №3440/25.03.2008год. по адм.д.№ 415/2008год. на II отд. на ВАС/.
             2.Същото удостоверение „не се ползва с доказателствена сила  в административното производството по чл.225,ал.1 ЗУТ за премахване на незаконен строеж, а ако такова е издадено, органите на ДНСК не са обвързани  от неговото съдържание”. /решение №9453/09.10.2007год. по адм.д.№ 9348/2007год. на II отд. на ВАС/.

              3. „РДНСК  разполага с право на свободна преценка за статута на строежа, без да е обвързана от констатациите на главния архитект по параграф 16, ал.1 от ПР на ЗУТ”. /решение №8299/07.07.2008год. по адм.д.№ 53/2008год. на II отд. на ВАС/.
               4. „Извън  нотариалното производство то не поражда права, нито удостоверява права и задължения, включително законността или  търпимостта на строежа”. /решение №9457/09.03.2007год. по адм.д.№ 9520/2007год. на II отд. на ВАС/.
               Други  решения, в същия смисъл подробно са описани в приложение№1 към настоящия сигнал.

               II. Във втората група решения се констатират становища, противоположни  на тези  описани в т.I, а именно:

                1. Удостоверенията по параграф 16, ал.1 от ПР на ЗУТ „имат констативно действие, поради което удостовереното с тях обстоятелство  е относимо и към момента на издаването на атакувания съдебен акт”. /решение №10881/06.12.2005год. по адм.д.№ 7035/2005год. на II отд. на ВАС/. В цитираното съдебно решение се приема, позовавайки се на разпоредбата на чл.4 от ЗАП/отм./ аналогичен с чл.6,ал.3 от АПК, че удостоверението по параграф 16,ал.1 от ПР на ЗУТ  има своята доказателствена сила  във всички възникнали правоотношения,  а не само в нотариалното производство и в случай на издадено такова, строежите са търпими и не подлежат на премахване и забрана за ползване.

             2. В тази група решения / Приложение №2/, съставите приемат, респ. прилагат разпоредбата на параграф 16, ал.1 от  ПР на ЗУТ, дори и когато не е издадено удостоверението, търпимостта на строежа следва да бъде изследвана, както от органите на ДНСК и от съда, в производството по чл.225,ал.1 от ЗУТ  и в производството по узаконяване на строеж.
             III. Преобладаващо е мнението на съдебните състави, че  удостоверението по параграф 16,ал.1 от  ПР на ЗУТ, не е индивидуален административен акт, че страни в производството по издаването му са само заявителят и административният орган. Почти еднозначна е съдебната практика , отказът  да се издаде удостоверението  може да се обжалва само от заявителя, като в производството по обжалването на отказа няма заинтересовани страни. /Приложение№ 3/
            Различно на горното становище е възприето с определение № 8702/14.07.2008год. по адм.д.№ 8684/2008год. на 5-членен състав на ВАС. /Приложение №4/, според което собственикът на съседен имот е заинтересована страна в производството по обжалване на отказ да се издаде  удостоверение по параграф 16,ал.1 от  ПР на ЗУТ. 
            Противоречивият подход  налага необходимостта от тълкувателно решение на Общото събрание на съдиите на Върховен административен съд, което  да даде отговор на следните въпроси:
             1. Официален документ ли е удостоверението по параграф 16, ал.1 от ПР на ЗУТ и неговите констатации обвързват ли   административните органи по устройството на територията  и съда;

             2.  В административното производството по чл.225, ал.1 ЗУТ, органите на ДНСК и съдът следва ли да се съобразяват със съдържанието на  издадено удостоверение по параграф 16, ал.1 от ПР на ЗУТ;
             3. Задължение  ли е на органите на ДНСК и на съдът да прилагат  разпоредбата на параграф 16, ал.1 от ПР на ЗУТ  в производствата по узаконяване на обекти и по чл.225 от ЗУТ при неиздадено удостоверение;
              4. Кои са  участниците и кои  са заинтересованите страни  в производството по обжалване на отказ да се издаде удостоверение по параграф 16, ал.1 от ПР на ЗУТ;

              Приложение: 1. Приложение №1; 2.Приложение №2; 3.Приложение № 3; Приложение №4;

                                     ГЛАВЕН  ИНСПЕКТОР:
                                                                            /АНА КАРАИВАНОВА/
              Приложение  № 1
1. Решение №3440/25.03.2008год. по адм.д.№ 415/2008год. на II отд. на ВАС;
2. Решение №9453/09.10.2007год. по адм.д.№ 9348/2007год. на II отд. на ВАС;
3. Решение №8299/07.07.2008год. по адм.д.№ 53/2008год. на II отд. на ВАС;
4. Решение №9457/09.03.2007год. по адм.д.№ 9520/2007год. на II отд. на ВАС;
5.  Решение №13387/28.12.2007год. по адм.д.№ 12880/2007год. на II отд. на ВАС;
6.  Решение №7207/16.06.2008год. по адм.д.№ 3415/2007год. на II отд. на ВАС;
7.  Решение №7931/30.06.2008год. по адм.д.№ 3409/2007год. на II отд. на ВАС;
8.  Решение №8595/05.10.2005год. по адм.д.№ 6181/2005год. на II отд. на ВАС;
9.  Решение №4720/14.05.2007год. по адм.д.№ 2823/2007год. на II отд. на ВАС;
10.  Решение № 5417/30.05.2007год. по адм.д.№ 3416/2007год. на II отд. на ВАС;
11.  Определение №6615/26.06.2007год. по адм.д.№ 4443/2007год. на II отд. на ВАС;
12.  Определение №9008/01.10.2007год. по адм.д.№ 8592/2007год. на II отд. на ВАС;
13. Определение №10479/30.10.2007год. по адм.д.№ 6098/2007год. на II отд. на ВАС;
           Приложение №2
 1. Решение №800/22.01.2008год. по адм.д.№ 10750/2007год. на II отд. на ВАС;

2. Решение №2716/11.03.2008год. по адм.д.№ 10963/2007год. на II отд. на ВАС;
3.  Решение №2274/27.02.2008год. по адм.д.№ 9914/2007год. на II отд. на ВАС;
4.  Решение №8694/14.07.2008год. по адм.д.№ 2812/2008год. на II отд. на ВАС;
5.  Решение №811975/18.12.2008год. по адм.д.№ 8819/2003год. на II отд. на ВАС;
6.  Решение №12142/22.12.2003год. по адм.д.№ 8327/2003год. на II отд. на ВАС;
7.  Определение №5890/01.06.2006год. по адм.д.№ 4910/2006год. на II отд. на ВАС;
8. Определение №10030/17.10.2006год. по адм.д.№ 9214/2006год. на II отд. на ВАС;
9. Определение №10813/02.11.2006год. по адм.д.№ 10196/2006год. на II отд. на ВАС;
10.  Решение №12649/18.12.2006год. по адм.д.№ 8560/2006год. на II отд. на ВАС;
11. Решение №4432/04.05.2007год. по адм.д.№ 1834/2007год. на II отд. на ВАС;
12.   Решение №10492/30.10.2007год. по адм.д.№ 6499/2007год. на II отд. на ВАС;
13. Определение №9684/15.10.2007год. по адм.д.№ 9557/2007год. на II отд. на ВАС;
           Приложение №3

 1. Определение  №6638/04.06.2008год. по адм.д.№ 6018/2008год. на II отд. на ВАС;

2.  Определение №7178/20.07.2005год. по адм.д.№ 6447/2005год. на II отд. на ВАС;
3. Определение №3212/27.03.2006год. по адм.д.№ 2489/2006год. на II отд. на ВАС;

           Приложение №4

 1. Определение № 8702/14.07.2008год.  по адм.д.№ 8684/2008год. на 5-членен състав на ВАС.
 Изх.№………………


 Дата: …………….…








